Tarybos sprendimas
1996 m. gegužės 13 d.
dėl Europos bendrijos, Europos anglių ir plieno bendrijos bei Europos atominės energijos bendrijos ir Kazachstano Respublikos laikino susitarimo dėl prekybos ir su prekyba susijusių reikalų patvirtinimo Europos bendrijos vardu
(96/365/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 113 straipsnį kartu su 228 straipsnio 2 dalies pirmu sakiniu,
atsižvelgdamas į Komisijos pasiūlymą,
atsižvelgdama į Europos Parlamento nuomonę [1],
kadangi iki tol, kol įsigalios 1995 m. sausio 23 d. Briuselyje pasirašytas Partnerystės ir bendradarbiavimo susitarimas, reikia patvirtinti Europos bendrijos, Europos anglių ir plieno bendrijos bei Europos atominės energijos bendrijos ir Kazachstano Respublikos laikiną susitarimą dėl prekybos ir su prekyba susijusių reikalų,
NUSPRENDĖ:
1 straipsnis
Europos bendrijos, Europos anglių ir plieno bendrijos bei Europos atominės energijos bendrijos ir Kazachstano Respublikos laikinas susitarimas dėl prekybos ir su prekyba susijusių reikalų kartu su Protokolu bei deklaracijomis patvirtinami Europos bendrijos vardu.
Šie tekstai pridedami prie šio sprendimo.
2 straipsnis
Tarybos pirmininkas Europos bendrijos vardu pateikia pranešimą, numatytą Laikino susitarimo 33 straipsnyje [2].
Priimta Briuselyje, 1996 m. gegužės 13 d.